Ιγνάτιος Αλεξίου

Ο Ιγνάτιος Αλεξίου (Κάπη Λέσβου, 1957 - Αθήνα, 2010) ήταν ποιητής, κριτικός και πεζογράφος. Έγραψε ποίηση, κριτικές μελέτες, φιλοσοφικά δοκίμια και πεζά, και συνεργάστηκε με διάφορα λογοτεχνικά περιοδικά. Ήταν μέλος της Ένωσης Ελλήνων Λογοτεχνών.

 Γεννήθηκε στο χωριό Κάπη της Λέσβου από γονείς Μικρασιάτες. Σε ηλικία 12 ετών έμεινε ορφανός από μητέρα. Λίγα χρόνια αργότερα, τον Οκτώβριο του 1973, εγκαταστάθηκε με τον πατέρα του στην Αθήνα. Από μικρός είχε αρχίσει να γράφει έμμετρα τις σκέψεις του, κλίση που τον οδήγησε στη συστηματική ενασχόληση με την ποίηση. Πρωτοπαρουσιάστηκε το 1986 στη συλλογική δουλειά του Κώστα Γ. Μίσσιου 56 ποιητικές φωνές από τη Λέσβο με 6 ποιήματά του. Έκτοτε έργα του συμπεριλήφθηκαν σε διάφορα ποιητικά ανθολόγια. Το 1991 εξέδωσε την πρώτη από τις εννέα προσωπικές του ποιητικές συλλογές. Συνέγραψε ακόμα κριτικές μελέτες, φιλοσοφικά δοκίμια και πεζά, και συνεργάστηκε με διάφορα λογοτεχνικά περιοδικά. Για το ποιητικό του έργο τιμήθηκε με αρκετές τιμητικές διακρίσεις. Στα τέλη Σεπτεμβρίου του 2010 βρέθηκε δολοφονημένος στο διαμέρισμά του. Κηδεύτηκε την 1η Οκτωβρίου του 2010 στο Γ' Νεκροταφείο Αθηνών. Ποιήματά του έχουν παρουσιαστεί: Στη συλλογική δουλειά 56 ποιητικές φωνές από τη Λέσβο του Κώστα Γ. Μίσσιου το 1986, Στην Ιταλική ποιητική ανθολογία Poeti Greci Contemporanei (Σύγχρονοι Έλληνες ποιητές), Στην ποιητική ανθολογία Ποιητική ομοβροντία 1995 του Κώστα Βαλέτα, Στο Λογοτεχνικά κείμενα 1996 του Κώστα Βαλέτα. Στο Κείμενο λόγου 1997-1998 του Κώστα Βαλέτα, Στην ποιητική ανθολογία Ποίηση -Σύγχρονη νεοελληνική ανθολογία της Νέας Σκέψης, Στην Ερωτική ανθολογία του Θόδωρου Κ. Τρουπή το 1995, Στο Υμνητικά ποιήματα στη Λέσβο - Μυτιλήνη 1996, Στις Αναφορές σε Λέσβιους συγγραφείς 1990-1999 του Μήτσου Ν. Τσιάμη, Στη Μεγάλη εγκυκλοπαίδεια της νεοελληνικής λογοτεχνίας - Χάρη Πάτση 1997 και Στην Ανθολογία νεοελληνικής ποίησης 900 μ.Χ. -2000 μ.Χ. από τις εκδόσεις της «Πολιτιστικής Συνεργασίας». Έχει εκδώσει τις ακόλουθες ποιητικές συλλογές: Η αγάπη βρίσκεται κει που το φως είναι απλότης, Βιβλιοφαγία, 1991 Μέσα από το φως, Ιωλκός, 1993 Φωτεινή πράξη, Ιωλκός, 1994 Οι ουρανοί ανοίγουν, Αστερίας, 1995 Ο κόσμος έχει μια φορά, Ίδμων, 1998, ISBN 960-7547-23-3 Ό,τι κράτησα, Πιτσιλός, 2001, ISBN 960-7286-52-3 Οι φωνές, Συλλογές, 2005, υπό την αιγίδα του Πειραματικού Μουσείου Λογοτεχνίας Νίκαιας, ISBN 960-7463-68-4 Απολογία εν λευκώ, Συλλογές, 2005, υπό την αιγίδα του Πειραματικού Μουσείου Λογοτεχνίας Νίκαιας, ISBN 960-7463-76-5 Ζωή και πάλι, Ίδμων, 2009, ISBN 978-960-7547-76-7 Έχει δημοσιεύσει: Τα φιλοσοφικά δοκίμια Ματιές στην τέχνη με τη ζωή μπροστά, των οποίων κυκλοφορεί δεύτερη έκδοση εμπλουτισμένη με περισσότερο κείμενο με τον τίτλο Ματιές στην τέχνη, Πιτσιλός, 2003, ISBN 960-7826-60-4 Τη συλλογή από κριτικές μελέτες και δοκίμια για μεγάλους ποιητές με τον τίτλο Τα διαμάντια της τέχνης, Ίδμων, 2010, ISBN 978-960-7547-78-1Τέλος, ξεχωρίζει η ιστορική μελέτη του για τη Λέσβο της εποχής της επανάστασης κατά των Τούρκων το 1821. Κατά καιρούς το ποιητικό του έργο τιμήθηκε με τις ακόλουθες διακρίσεις: Τιμητικό δίπλωμα για το βιβλίο του Οι ουρανοί ανοίγουν από τη Διεθνή Εταιρία Ελλήνων Λογοτεχνών το 1997, Δίπλωμα τιμής τρίφυλλο δάφνης από τον Όμιλο Φίλων Κλασσικού Αθλητισμού «Η ΟΛΥΜΠΙΑΣ» το 1997, Εύφημη μνεία στοχαστικής ποίησης στον λογοτεχνικό διαγωνισμό του λογοτεχνικού περιοδικού «ΝΕΑ ΑΡΙΑΔΝΗ» το 1998, Τιμητικό δίπλωμα από τον Όμιλο Επιστημόνων Β.Α. Προαστίων, Τιμητικό δίπλωμα από το «Σαρακήνειον Ίδρυμα» των πτυχιούχων πανεπιστημιακών σπουδών της Ευρωπαϊκής Ένωσης. Γ. Δελημιχαήλ, «ΑΦΙΕΡΩΜΑ: Ιγνάτιος Αλεξίου», Κάπης Δρώμενα τεύχος 2, σελ. 11 Βιβλιογραφία από την ηλεκτρονική βάση δεδομένων "Βιβλιοnet" του ΕΚΕΒΙ. Ιγνάτιος Αλεξίου, «Μπολιβάρ», Νέα Αριάδνη τεύχος 33 Ιγνάτιος Αλεξίου, «Άφησέ με», Αντι-Παραθέσεις τεύχος 12, ISSN 1108-1309